377. viteška pousorska ljuta brigada
207/377. viteška pousorska ljuta brigada je formacija koja je za vrijeme rata u Bosni i Hercegovini djelovala u sastavu Armije RBiH. Od osnivanja, brigada je bila u sastavu 2. korpusa Armije RBiH, odnosno u zoni odgovornosti OG-7 Jug da bi reorganizacijom Armije RBiH i formiranjem divizija brigada ušla u sastav 3. korpusa Armije RBiH u sklopu kojeg je dočekala i kraj rata. Formirana je 15. marta 1993. godine od već postojećih jedinica sa područja Pousorja. Sjedište brigade je bilo u Cerovcu. Borci ove brigade su poznati i kao tenkolovci zbog velikog broja uništenih i zarobljenih neprijateljskih tenkova.